wickkiey/tamil-wikipedia-chunked huggingface dataset:
# சித்தோர்கார் முற்றுகை (1303)

## பின்விளைவு

அலாவுதீன் அந்த நேரத்தில் 7 அல்லது 8 வயதாக இருந்த தனது மகன் கிசார் கானுக்கு (அல்லது கிதர் கான்) சித்தோரை அளித்தார். சித்தூர் கோட்டையின் பெயரானது இளவரசரின் நினைவாக "கிசாராபாத்" என மாற்றபட்டது. கிசர் கானுக்கு தங்க-சரிகை வேலைப்பாடு செய்யப்பட்ட அங்கி மற்றும் சிவப்பு விதானம் வழங்கப்பட்டது. இது பொதுவாக அடுத்த வாரிசுக்கு வழங்கப்படுவது. அலாவுதீன் 7 நாட்கள் சித்தூரில் தங்கியிருந்தார். பின்னர் மங்கோலிய படையெடுப்பு பற்றி அறிந்த பிறகு தில்லி சென்றார். 1310 மே 13 தேதியிலான சித்தூரில் உள்ள ஒரு முக்கியமான கல்வெட்டு, அலாவுதீனை மன்னராகப் பதிவுசெய்துள்ள. அந்தக் காலம் வரை அந்த இடம் கில்ஜிகளின் வசமே இருந்தது என்பதைக் குறிக்கிறது.  
கிஜ்ர் கான் சிறுவனாக இருந்ததால், உண்மையான நிர்வாகம் மாலிக் ஷாஹின் என்ற அடிமையிடம் ஒப்படைக்கப்பட்டது. அவர் நைப் இ பார்பெக் (அரசவையின் துணைப் பொறுப்பாளர்) பதவியை வகித்தார். மேலும் அலாவுதீன் அவரைத் தனது மகன் என்று அழைத்தார் . 14 ஆம் நூற்றாண்டின் வரலாற்றாசிரியர் இசாமியின் கூற்றுப்படி, அலாவுதீனின் 1299 படையெடுப்பிற்குப் பிறகு அண்டை நாடான குஜராத் பகுதியை மீண்டும் கைப்பற்றிய வகேலா மன்னன் கர்ணனுக்கு பயந்து மாலிக் ஷாஹின் சிறிது காலத்திற்குப் பிறகு கோட்டையை விட்டு ஓடிவிட்டார்.  
பின்னர், ஒரு இந்து ஆட்சியாளர் மூலம் மறைமுகமாகச் சித்தூரை ஆள்வதே சிறந்தது என்று அலாவுதீன் முடிவு செய்ததாகத் தெரிகிறது. அவர் சித்தோரின் ஆட்சியை கிஸ்ர் கானிடம் இருந்து சகமானா தலைவர் மலதேவாவிடம் (மால்டியோ) ஒப்படைத்தார். அவருக்கு உள்ளூர்வாசிகளின் ஆதரவு இருந்தது. மலதேவா கன்ஹாததேவாவின் சகோதரர் ஆவார். மேலும் ஜலோர் கோட்டையை அலாவுதீனின் முற்றுகையிட்ட போது ஒரு விபத்தில் இருந்து அலாவுதீனின் உயிரைக் காப்பாற்றினார். அவர் 5,000 குதிரை வீரர்களையும் 10,000 காலாட்படை வீரர்களையும் அலாவுதீனின் தொடர் படையெடுப்புகளுக்கு உதவியாக பங்களித்தார். ஏகாதிபத்திய அரசவைக்குத் தனது வருடாந்திர வருகையின் போது அலாவுதீனுக்கு அவர் பரிசுகளைக் கொண்டு வந்தார், அதற்குப் பதிலாக அவர் கௌரவிக்கப்பட்டார். அலாவுதீன் சித்தூரில் ஒரு ஏகாதிபத்திய காவற்படையைப் பராமரித்து வந்தார். மேலும் அவரது கல்வெட்டு ஒன்று (மே 1310 தேதியிட்டது) அங்குக் கண்டுபிடிக்கப்பட்டுள்ளது.  
16 ஆம் நூற்றாண்டின் வரலாற்றாசிரியர் பிரிஷ்தாவின் கூற்றுப்படி, அலாவுதீன் மரணப்படுக்கையில் இருந்தபோது, சித்தூர் ஆட்சியாளர் கிளர்ச்சி செய்து, கோட்டையில் நிறுத்தப்பட்டிருந்த ஏகாதிபத்திய வீரர்களைக் கொன்றனர். 1321 இல் மலதேவா இறந்த பிறகு, கோட்டை குஹிலாக்களின் சிசோடியா கிளையின் ஆட்சியாளரான ஹம்மிர் சிங்கின் கட்டுப்பாட்டின் கீழ் வந்தது. இருப்பினும், வரலாற்றாசிரியர் பீட்டர் ஜாக்சன், கல்வெட்டுச் சான்றுகளின்படி, முதல் இரண்டு துக்ளக் ஆட்சியாளர்களின் (1321–1350) ஆட்சிக் காலத்திலும், தில்லியில் இருந்து அனுப்பப்பட்ட ஆளுநர்களின் கட்டுப்பாட்டில் கோட்டை இருந்தது என்று நம்புகிறார். ஜாக்சனின் கூற்றுப்படி, மலதேவா மற்றும் சிசோடியாஸ் பற்றிய செய்திகள் ஒரு சமஸ்கிருத காவியத்திலிருந்து வந்தவை. மேலும் அவை தவறானவை என்று தெரிகிறது.
# பஞ்சமுகி அனுமான் கோயில்

**சிறீ பஞ்சமுகி அனுமான் மந்திர்** (*Shri Panchmukhi Hanuman Mandir*) பாக்கித்தான் நாட்டிலுள்ள ஒரு வரலாற்று சிறப்புமிக்க இந்து கோவிலாகும். சிந்து மாகாணத்தின் கராச்சி நகரிலுள்ள சிப்பாய் பசாரில் இக்கோயில் அமைந்துள்ளது. 1,500 ஆண்டுகால பழமை வாய்ந்த கோயில் என்றும் அறியப்படுகிறது. இயற்கையான அனுமனின் திருவுருவச் சிலையைக் கொண்ட உலகின் ஒரே கோயில் சிறீ பஞ்சமுகி அனுமான் கோயில் என்ற சிறப்பும் இக்கோயிலுக்கு உள்ளது. சிந்து கலாச்சார (பாதுகாப்பு) சட்டம் 1994 இன் கீழ் இக்கோயில் தேசிய பாரம்பரியச் சின்னமாக அறிவிக்கப்பட்டுள்ளது.
# பஞ்சமுகி அனுமான் கோயில்

## மத முக்கியத்துவம்

வனவாசத்தின் போது இராமர் இக்கோவில் இருக்கும் இடத்திற்கு வருகை தந்ததாக நம்பப்படுகிறது. சிறிது காலத்திற்குப் பிறகு, அந்த இடத்தில் இருந்து பஞ்சமுகி அனுமன் சிலை தோண்டி எடுக்கப்பட்டு, அந்த இடத்தில் கோயில் கட்டப்பட்டது. பஞ்சமுகி அனுமன் சிலையை 11 அல்லது 21 முறை வலம் வந்தால் பக்தர்களின் விருப்பங்கள் நிறைவேறும் என்பது நம்பிக்கை.
# பஞ்சமுகி அனுமான் கோயில்

## வரலாறு

தற்போதைய கோயில் அமைப்பு சுமார் 1500 ஆண்டுகளுக்கு முன்பு கட்டப்பட்டது. கோவில் 2,609 சதுர அடி பரப்பளவில் இருந்தது. பின்னர் இந்த நிலத்தின் பாதி நில அபகரிப்பாளர்களால் பெரும்பாலும் ஆக்கிரமிக்கப்பட்டது. கடந்த 2006 ஆம் ஆண்டு, ஆக்கிரமிப்பு நிலத்தை கோவிலுக்கு வழங்க மாவட்ட நீதிமன்றம் உத்தரவிட்டது. ஆனால் உத்தரவுக்கு பிறகும் பல ஆக்கிரமிப்பாளர்கள் கோவில் பகுதியை ஆக்கிரமித்து வருகின்றனர். 2012 ஆம் ஆண்டில், இந்து சமூகத்திடமிருந்தும் முத்தலாக் இயக்கத்திடமிருந்தும் 2019 ஆம் ஆண்டில், புனரமைப்புப் பணிகளின் போதுபல இந்து கடவுள்களின் சிலைகள் இக்கோயில் தளத்தில் இருந்து கண்டெடுக்கப்பட்டன.
# பஞ்சமுகி அனுமான் கோயில்

## இதையும் காண்க

- உமர்கோட் சிவன் கோயில்
- இங்குலாச்சு மாதா சக்திபீடக் கோவில்
# 4-புளோரோபுரோமோபென்சீன்

**4-புளோரோபுரோமோபென்சீன்** (*4-Fluorobromobenzene*) C<sub>6</sub>H<sub>4</sub>BrF என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். ஆலசனேற்றம் பெற்ற அரோமாட்டிக் சேர்மமான இது ஒரு பென்சீன் வழிப்பெறுதியாகும். பென்சீனில் ஒரு புரோமின் அணு புளோரின் அணுவின் பாரா நிலையில் பிணைந்துள்ளது. ஒரு வேளாண் வேதிப் பொருள் இடைநிலையாக சில மருந்துவகைப் பொருள்கள் தயாரிக்கவும், கரிமத் தொகுப்பு வினைகளில் ஒரு முன்னோடிச் சேர்மமாகவும் இது பயன்படுகிறது. நிறமற்ற நீர்மமான இது குறைவான நச்சுத்தன்மை கொண்டதாக உள்ளது.
# 4-புளோரோபுரோமோபென்சீன்

## தயாரிப்பு

இரும்பு(III) புரோமைடு அல்லது அலுமினியம் முப்புரோமைடு போன்ற இலூயிசு அமில வினையூக்கி முன்னிலையில் புளோரோபென்சீனை புரோமினேற்றம் செய்து 4-புளோரோபுரோமோபென்சீன் தயாரிக்கப்படுகிறது.  
1976 ஆம் ஆண்டு இயற்றப்பட்ட நச்சுப் பொருட்கள் கட்டுப்பாட்டுச் சட்டத்தின் படி 4-புளோரோபுரோமோபென்சீன் அதிக உற்பத்தி அளவு இரசாயனப் பொருளாக வகைப்படுத்தப்பட்டது. அதாவது, ஆண்டுக்கு 1 மில்லியன் பவுண்டுகள் (சுமார் 500 டன்கள்) இந்த இரசாயனப் பொருள் அமெரிக்காவில் உற்பத்தி செய்யப்படுகிறது அல்லது இறக்குமதி செய்யப்படுகிறது. 2002 ஆம் ஆண்டு நிலவரப்படி இந்த சேர்மத்தை உற்பத்தி செய்யும் அல்லது இறக்குமதி செய்யும் நிறுவனங்கள் 10 மில்லியன் (4,536,000 கிலோகிராம்கள்) 4-புளோரோபுரோமோபென்சீன் பயன்படுத்தப்பட்டதாக அறிவித்தன. இது 1986 ஆம் ஆண்டு பயன்படுத்தப்பட்ட 500,000 பவுண்டுகள் (226,800 கிலோகிராம்) என்ற அளவைக் காட்டிலும் அதிகமாகும் என்று நச்சுப் பொருள்கள் கட்டுப்பாட்டுச் சட்டத்தின் சரக்கு புதுப்பித்தல் விதியில் தெரிவிக்கப்பட்டுள்ளது.
# 4-புளோரோபுரோமோபென்சீன்

## வினை

தீங்குயிர்க்கொல்லி பிளசிலசோல் போன்ற 4-புளோரோபீனைல் சேர்மங்களை தயாரிக்கும் போது 4-புரோமோபுளோரோபென்சீன் கிரிக்கனார்டு வினைப்பொருளை உருவாக்குகிறது.
# 4-புளோரோபுரோமோபென்சீன்

## பாதுகாப்பு

இந்த சேர்மம் ஓர் எரியக்கூடிய திரவமாகும். இது 53 டிகிரி செல்சியசு வெப்பநிலையை தீப்பற்றும் வெப்பநிலையைக் கொண்டுள்ளது.
# கோட்டுகோதெல்லா கோட்டை

**கோட்டுகோதெல்லா கோட்டை** (*Kotugodella Fort*) இலங்கையின் பதுளை மாவட்டத்தில் அல்தும்முல்லை நகரத்திற்கு அருகில் அமைந்துள்ளது. காட்டுகோதெல்லா பலகோட்டுவா என்ற பெயராலும் அழைக்கப்படும் இக்கோட்டை போர்த்துக்கேயர் கோட்டையாகும். போர்த்துக்கேய இலங்கையின் ஆறாவது மற்றும் எட்டாவது கவர்னராக இருந்த கான்சுடாண்டினோ டி சா டி நோரோங்காவின் கட்டுப்பாட்டில் இருந்த போர்த்துகேயர்கள் 1630 ஆம் ஆண்டில் இடல்கசின்னா கணவாயை ஊவா மாகாணத்திற்குள் நுழைவதற்கான வழியாகப் பயன்படுத்த முயற்சித்தனர். இத்தாக்குதலில் படைகளை நிறுத்துமிடமாக கோட்டை பயன்படுத்தப்பட்டது.  
கோட்டுகோதெல்லா கோட்டை இடல்கசின்ன இரயில் நிலையத்திலிருந்து தெற்கே 5 கிமீ (3 மைல்) தொலைவில் நீட்வுட் தேயிலைத் தோட்டத்திற்குள் அமைந்துள்ளது. கோட்டையில் இப்போது எஞ்சியிருப்பது அரை வட்டக் கோட்டைகளின் கல் அடித்தளங்கள் மட்டுமேயாகும்.  
2002 ஆம் ஆண்டு நவம்பர் மாதம் இந்த கோட்டை பாதுகாக்கப்பட்ட ஒரு தொல்பொருள் தளமாக அறிவிக்கப்பட்டது.
# கோட்டுகோதெல்லா கோட்டை

## இதையும் காண்க

- அல்தும்முல்லை கோட்டை
# முருக்கன்தாள்

**முருக்கன்தாள்** (*Murukkanthal*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும். இக்கிராமம் புதூர் புங்கனி ஊராட்சிக்கு உட்பட்டது.
# முருக்கன்தாள்

## அமைவிடம்

இந்த ஊரானது மாவட்டத்தின் தலைநகரான கிருஷ்ணகிரியில் இருந்து 55 கிலோமீட்டர் தொலைவிலும், ஊத்தங்கரையில் இருந்து 10 கிலோமீட்டர் தொலைவிலும், சென்னையில் இருந்து 251 கிலோமீட்டர் தொலைவிலும் உள்ளது.
# முருக்கன்தாள்

## மக்கள் வகைப்பாடு

2011 ஆண்டு மக்கள் கணக்கெடுப்பின்படி இக்கிராமத்தில் 114 வீடுகள் உள்ளன. கிராமத்தின் மொத்த மக்கள் தொகையானது 451 ஆகும். இதில் ஆண்கள் எண்ணிக்கை 234, பெண்களின் எண்ணிக்கை 217 என உள்ளது. கிராம மக்களின் கல்வியறிவு விகிதமானது 73.8 % என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# முருங்கிபட்டி

**முருங்கிபட்டி** (*Murungipatti*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும். இக்கிராமம் கீழ்குப்பம் ஊராட்சிக்கு உட்பட்டது.
# முருங்கிபட்டி

## அமைவிடம்

இந்த ஊரானது மாவட்டத்தின் தலைநகரான கிருஷ்ணகிரியில் இருந்து 54 கிலோமீட்டர் தொலைவிலும், ஊத்தங்கரையில் இருந்து 4 கிலோமீட்டர் தொலைவிலும், சென்னையில் இருந்து 246 கிலோமீட்டர் தொலைவிலும் உள்ளது.
# முருங்கிபட்டி

## மக்கள் வகைப்பாடு

2011 ஆண்டு மக்கள் கணக்கெடுப்பின்படி இக்கிராமத்தில் 32 வீடுகள் உள்ளன. கிராமத்தின் மொத்த மக்கள் தொகையானது 109 ஆகும். இதில் ஆண்கள் எண்ணிக்கை 55, பெண்களின் எண்ணிக்கை 54 என உள்ளது. கிராம மக்களின் கல்வியறிவு விகிதமானது 70.6 % என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# 1,2-இருபுளோரோபென்சீன்

**1,2-இருபுளோரோபென்சீன்** (*1,2-Difluorobenzene*) C<sub>6</sub>H<sub>4</sub>F<sub>2</sub>. என்ற மூலக்கூற்று வாய்ப்பாட்டால் விவரிக்கப்படும் ஒரு கரிமச் சேர்மமாகும். அரோமாட்டிக்கு சேர்மமான 1,2-இருபுளோரோபென்சீன் நிறமற்றதாக இருக்கும். ஒரு கரைப்பானாகப் பயன்படுத்தப்படும் இந்நீர்மம் உலோக ஒருங்கிணைவுச் சேர்மங்களின் மின்வேதியியல் ஆய்வுகளில் பயன்படுத்தப்படுகிறது.
# 1,2-இருபுளோரோபென்சீன்

## பயன்பாடு

1,2-இருபுளோரோபென்சீன் இடைநிலை உலோக ஒருங்கிணைவுச் சேர்மங்களின் மின்வேதியியல் பகுப்பாய்விற்கு கரைப்பானாகப் பயன்படுத்தப்படுகிறது.  
ஒப்பீட்டளவில் வேதி வினைகளில் செயலற்றதாகவும் பலவீனமாக ஒருங்கிணைப்புத்திறனும் கொண்டு பல மின்பகுளிகள் மற்றும் உலோக அணைவு உப்புகளைக் கரைக்கும் அளவுக்கு அதிகமான மின்கடத்தா மாறிலியைக் கொண்டுள்ளது. உலோக அணைவுச் சேர்மங்களுக்கான ஒரு பலவீனமான ஒருங்கிணைப்பு கரைப்பானாக 1,2-இருபுளோரோபென்சீன் பயன்படுத்தப்படுகிறது. ஒப்பீட்டளவில் மிகவும் வலுவாக ஒருங்கிணைக்கும் கரைப்பான்களான அசிட்டோநைட்ரைல், இருமெத்தில் சல்பாக்சைடு, இருமெத்தில்பார்மமைடு போன்றவற்றுக்கு மாற்றாகவும் இது பயன்படுத்தப்படுகிறது.  
ஒரு மயக்க மருந்தாகவும் 1,2-இருபுளோரோபென்சீன் பயன்படுத்தப்படுகிறது.  
1,2-இருபுளோரோபென்சீனை அசிட்டைலேற்றம் செய்து 3',4'-இருபுளோரோபுரோப்பியோபீனோன் தயாரிக்க இயலும். ஆலசனேற்ற கேத்தினோன் தயாரிப்பில் இவ்விளைபொருள் முக்கியப்பங்கு வகிக்கிறது.
# 1,2-இருபுளோரோபென்சீன்

## பாதுகாப்பு

நீர்ம நிலையிலும் வாயுநிலையிலும் எளிதில் தீப்பற்றும். இதனால் தீங்கிழைக்கும் சிதைவு வேதிப்பொருள்கள் உருவாகும். கார்பன் ஆக்சைடுகள், ஐதரசன் புளோரைடு போன்ற வாயுக்கள் வெளியேறலாம். புளோரினேற்றம் செய்யப்பட்ட இரப்பர் கையுறைகளைப் பயன்படுத்துவது பாதுகாப்பானதாகும்.
# நாகல்பட்டி

**நாகல்பட்டி** (*Nagalpatti*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும். இக்கிராமம் சாமல்பட்டி ஊராட்சிக்கு உட்பட்டது.
# நாகல்பட்டி

## அமைவிடம்

இந்த ஊரானது மாவட்டத்தின் தலைநகரான கிருஷ்ணகிரியில் இருந்து 35 கிலோமீட்டர் தொலைவிலும், ஊத்தங்கரையில் இருந்து 10 கிலோமீட்டர் தொலைவிலும் உள்ளது.
# நாகல்பட்டி

## மக்கள் வகைப்பாடு

2011 ஆண்டு மக்கள் கணக்கெடுப்பின்படி இக்கிராமத்தில் 276 வீடுகள் உள்ளன. கிராமத்தின் மொத்த மக்கள் தொகையானது 1,013 ஆகும். இதில் ஆண்கள் எண்ணிக்கை 522, பெண்களின் எண்ணிக்கை 491 என உள்ளது.
# நாயக்கனூர், ஊத்தங்கரை

**நாயக்கனூர்** (*Naickanur*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும். இக்கிராமம் வெல்ல குட்டை ஊராட்சிக்கு உட்பட்டது.
# நாயக்கனூர், ஊத்தங்கரை

## அமைவிடம்

இந்த ஊரானது மாவட்டத்தின் தலைநகரான கிருஷ்ணகிரியில் இருந்து 58 கிலோமீட்டர் தொலைவிலும், ஊத்தங்கரையில் இருந்து 13 கிலோமீட்டர் தொலைவிலும் உள்ளது.
# நாயக்கனூர், ஊத்தங்கரை

## மக்கள் வகைப்பாடு

2011 ஆண்டு மக்கள் கணக்கெடுப்பின்படி இக்கிராமத்தில் 845 வீடுகள் உள்ளன. கிராமத்தின் மொத்த மக்கள் தொகையானது 3,207 ஆகும். இதில் ஆண்கள் எண்ணிக்கை 1,597, பெண்களின் எண்ணிக்கை 1,610 என உள்ளது.
# தாரோ கான் கல்லறை

**தாரோ கான் கல்லறை** (*Tomb of Tharo Khan*) பாக்கித்தான் நாட்டின் சிந்து மாகாணத்திலுள்ள மிர்பூர் காசு நகரத்தில் அமைந்துள்ள தாரோ கான் தல்பூரின் கல்லறை ஆகும். இந்த கல்லறை பதினெட்டாம் நூற்றாண்டில் ஐதராபாத் நகரில் கட்டப்பட்ட தல்பூர் மிர்சு வளாகத்தின் கல்லறைகளுடன் தொடர்புடையதாகும். இவை சிந்துவின் ஆளும் தல்பூர் மிர்சுடன் தொடர்புடைய கல்லறைகள் ஆகும்.
# தாரோ கான் கல்லறை

## அமைவிடம்

இன்றைய தெற்கு பாக்கித்தானில் உள்ள மிர்பூர் காசின் புறநகரில் உள்ள சித்தோரி மயானத்தில் இக் கல்லறை அமைந்துள்ளது. மிர் அல்லா யார் கானின் கல்லறைக்கு மேற்கே மிர் தாரோ கானின் கல்லறை அமைந்துள்ளது.
# தாரோ கான் கல்லறை

## தற்போதைய நிலை

உள்புகுந்த நீரால் வளாகம் முழுவதும் அரிப்பு ஏற்பட்டு கல்லறைகள் சிதிலமடைந்த நிலையில் உள்ளன.
# கொல்கத்தாவில் சுற்றுச்சூழல் பிரச்சினைகள்

**கொல்கத்தாவில் சுற்றுச்சூழல் பிரச்சினைகள்** (*Environmental issues in Kolkata*) பல உள்ளன. இந்நகரத்தின் சுற்றுச்சூழல் பிரச்சினைகள் அதன் உயிர் இயற்பியல் சூழலையும் மனித ஆரோக்கியத்தையும் கடுமையாக பாதிக்கின்றன. கொல்கத்தாவில் காற்று மாசுபாடு, நீர் மாசுபாடு, குப்பைகள் மற்றும் இயற்கை சுற்றுச்சூழல் மாசுபாடு ஆகியவை அதிகமாக உள்ளன. வரலாற்று ரீதியாக கல்கத்தா என்று அழைக்கப்பட்டு வந்த கொல்கத்தா இந்திய நாட்டின் மாநிலமான மேற்கு வங்கத்தின் தலைநகரம் என்பது குறிப்பிடத்தக்கதாகும். .
# கொல்கத்தாவில் சுற்றுச்சூழல் பிரச்சினைகள்

## அறிமுகம்

அறிவியல் மற்றும் சுற்றுச்சூழல் ஆராய்ச்சி நிறுவனம் 2009 ஆம் ஆண்டு வெளியிட்ட தரவுகளின்படி, கொல்கத்தாவில் வளிமண்டல இடைநிறுத்தப்பட்ட நுண்துகள்கள் அளவு 511 ஆக இருந்தது. இந்த அளவு கொல்கத்தாவை இந்தியாவிலேயே மிகவும் மாசுபட்ட பெருநகரமாக மாற்றியது. இவ்வகைப்பாட்டில் முறையே மும்பை, தில்லி மற்றும் சென்னை போன்றவை கொல்கத்தாவை அடுத்துள்ள பிற முக்கிய நகரங்களாகும். 2007 ஆம் ஆண்டில் நிறைவடைந்த 6 வருட நீண்ட ஆய்வில், கொல்கத்தாவில் வசிப்பவர்களில் 70% பேர் காற்று மாசுபாட்டினால் ஏற்படும் நுரையீரல் புற்றுநோய், மூச்சுத்திணறல் மற்றும் ஆத்துமா போன்ற சுவாச நோய்களால் பாதிக்கப்படுகின்றனர் என்று சித்தரஞ்சன் தேசிய புற்றுநோய் நிறுவனம் (CNCI) கண்டறிந்துள்ளது. இந்நிறுவன ஆய்வின்படி, கொல்கத்தாவில் 100,000 பேருக்கு 18.4 நுரையீரல் புற்றுநோய்கள் பதிவாகியுள்ளன.  
2010 ஆம் ஆண்டு மத்திய மாசுக் கட்டுப்பாட்டு வாரியத்தால் சேகரிக்கப்பட்ட தரவுகளின்படி, காற்று மாசுபாட்டின் போது மோசமாகப் பாதிக்கப்பட்ட இந்திய நகரங்களில் தில்லியுடன் கொல்கத்தாவும் உள்ளன. 2009 மற்றும் 2011 ஆம் ஆண்டுகளுக்கு இடையில், இந்தியாவில் கொல்கத்தா, தில்லி மற்றும் மும்பையில் இருந்து அதிக நுரையீரல் புற்றுநோய் நோயாளிகளின் எண்ணிக்கை பதிவாகியுள்ளது. அறிவியல் மற்றும் சுற்றுச்சூழலுக்கான மையம் தயாரித்த அறிக்கையின்படி, 2009 மற்றும் 2011 ஆம் ஆண்டுகளுக்கு இடையில் பதிவான புற்றுநோயாளிகளின் எண்ணிக்கையில், 12% நோயாளிகள் நுரையீரல் புற்றுநோயால் அடிக்கடி பாதிக்கப்படுபவர்களாக இருந்தனர். *தி டெலிகிராப் என்ற* ஆங்கிலமொழி செய்தித்தாள் வெளியிட்ட ஒரு கட்டுரையில் கொல்கத்தா "இந்தியாவின் நுரையீரல் புற்றுநோய் தலைநகரம்" என்று செல்லப்பெயர் கொடுக்கப்பட்டது. உலக சுகாதார அமைப்பின் காற்று மாசுபாட்டின் அடிப்படையில் தயாரிக்கப்பட்ட நகரங்களின் தரவரிசையில், மொத்தமுள்ள 1100 நகரங்களில் கொல்கத்தா 25 ஆவது இடத்தில் உள்ளது.  
பொதுப் போக்குவரத்துடன் ஒப்பிடுகையில், கொல்கத்தாவின் சிற்றுந்து உரிமையாளர்கள் ஒப்பீட்டளவில் குறைந்த விகிதங்களில் இருந்தபோதிலும், கொல்கத்தாவில் காற்று மாசுபாடு அதிகமாக உள்ளது. நிறுத்துமிடத் தேவை மேலாண்மை மற்றும் மேம்படுத்தப்பட்ட வாகனத் திறன் தரநிலைகள் போன்ற பணத்தைச் சேமிக்கும் நடவடிக்கைகள் மூலம் கொல்கத்தாவின் ஆற்றல் வெளியேற்றத்தைக் குறைக்க முடியும்.
# கொல்கத்தாவில் சுற்றுச்சூழல் பிரச்சினைகள்

## நீர் மாசுபாடு

நுகர்வோர் சங்கங்களின் கூட்டமைப்பு வெளியிட்ட 2003 ஆம் ஆண்டின் அறிக்கை, கொல்கத்தாவில் உள்ள குடிநீரின் பெரும்பகுதி மனிதக் கழிவுகளால் மாசுபட்டுள்ளது என்பதைக் கண்டறிந்துள்ளது. இந்த அறிக்கையின்படி, குடியிருப்பு கட்டிடங்களுக்கு தண்ணீர் வழங்கும் 87% நீர்த்தேக்கங்கள் மனித கழிவுகளால் மாசுபட்டுள்ளன.
# கொல்கத்தாவில் சுற்றுச்சூழல் பிரச்சினைகள்

## இதையும் காண்க

- இந்தியாவில் சுற்றுச்சூழல் பிரச்சனைகள்
# ஆலன்கள்

**ஆலன்கள்** (*Alans*) என்பவர்கள் பண்டைய மற்றும் நடுக்கால ஈரானிய நாடோடி மக்கள் ஆவர். இவர்கள் கிழக்கு ஈரானிய மொழியை பேசினர். ஆரியன் என்ற வார்த்தையே ஈரானிய மொழியில் மருவி ஆலன் என்றானது. நவீன வரலாற்றாளர்கள் ஆலன்களை சீன ஆதாரங்களில் குறிப்பிடப்பட்டுள்ள நடு ஆசிய யாங்கை மற்றும் உரோமானிய ஆதாரங்களில் குறிப்பிடப்பட்டுள்ள ஆவோர்சி ஆகியோருடன் தொடர்புபடுத்துகின்றனர். மேற்கு நோக்கி இடம்பெயர்ந்த இவர்கள் பான்டிக்-காசுப்பியன் புல்வெளியில் இருந்த சார்மடியர்களில் முக்கியமானவர்களாக ஆயினர். கி.பி. 1ஆம் நூற்றாண்டு உரோமானிய நூல்களில் ஆலன்கள் குறிப்பிடப்பட்டுள்ளனர். அந்நேரத்தில் கருங்கடலுக்கு வடக்கில் இருந்த பகுதியில் இவர்கள் வாழ ஆரம்பித்தனர். பார்தியப் பேரரசு மற்றும் உரோமானியப் பேரரசின் காக்கேசிய மாகாணங்கள் மீது அடிக்கடி தாக்குதல் நடத்தினர். கி.பி. 215-250 முதல் கோத்துகள் பான்டிக் புல்வெளி மீது ஆலன்கள் செலுத்திய சக்தியை உடைத்தனர்.
# கோத்துகள்

**கோத்துகள்** என்பவர்கள் ஒரு செருமானிய மக்கள் ஆவர். மேற்கு ரோமானிய பேரரசு வீழ்ச்சியடைந்ததில் இவர்கள் முக்கிய பங்காற்றினர். நடுக்கால ஐரோப்பாவின் வளர்ச்சிக்கும் ஒரு முக்கிய காரணமாக இருந்தனர். தன் புத்தகமான கோத்திகாவில் கோத்துகள் தெற்கு இசுக்காண்டினேவியாவில் இருந்து வந்தனர் என சோர்டனேசு குறிப்பிட்டுள்ளார். எனினும் இது தெளிவான குறிப்பா என்பதில் குழப்பம் நிலவுகிறது. 2ஆம் நூற்றாண்டில் இருந்து வியேல்பார்க் கலாசாரமானது தெற்கு நோக்கி கருங்கடலை நோக்கி விரிவடைந்தது. இது கோத்துகளின் இடம்பெயர்வுடன் தொடர்புபடுத்தப்படுகிறது. 3ஆம் நூற்றாண்டின் பிற்பகுதியில் செர்னியகோவ் கலாசாரம் உருவாக இது பங்களித்தது.
# சுவீடுகள்

**சுவீடுகள்** என்பவர்கள் நார்டிக் பகுதியை பூர்வீகமாகக் கொண்ட ஒரு வடக்கு ஜெர்மானிய இனக்குழு ஆவர். இவர்கள் பெரும்பாலும் சுவீடன் நாட்டில் வசிக்கின்றனர். இவர்கள் ஐக்கிய அமெரிக்காவிலும் குறிப்பிடத்தக்க எண்ணிக்கையில் வாழ்கின்றனர். பின்லாந்து மற்றும் எஸ்தோனியா ஆகிய நாடுகளில் அங்கீகரிக்கப்பட்ட சிறுபான்மையினராக இவர்கள் உள்ளனர்.
# நார்வேஜியர்கள்

**நார்வேஜியர்கள்** என்பவர்கள் ஒரு வடக்கு ஜெர்மானிய இனக்குழு ஆவர். இவர்கள் நார்வே நாட்டை பூர்வீகமாக கொண்டவர்கள் ஆவர். நார்வே மொழியைப் பேசுகின்றனர். ஐக்கிய அமெரிக்காவிலும் இவர்கள் குறிப்பிடத்தக்க எண்ணிக்கையில் வாழ்கின்றனர்.
# நார்வேஜியர்கள்

## மொழி

நார்வே மொழி என்பது ஒரு வடக்கு செருமானிய மொழி ஆகும். இதை சுமார் 50 இலட்சம் பேர் பேசுகின்றனர். இம்மொழி பேசுபவர்களில் பெரும்பாலானவர்கள் நார்வேயில் வசிக்கின்றனர். நார்வே மொழி பேசும் மக்கள் டென்மார்க், சுவீடன், செருமனி, பிரிட்டன், இசுப்பெயின், கனடா, மற்றும் ஐக்கிய அமெரிக்கா ஆகிய நாடுகளில் வசிக்கின்றனர்.
# நார்வேஜியர்கள்

## கலாச்சாரம்

நார்வே கலாச்சாரம் என்பது அந்நாட்டின் வரலாறு மற்றும் புவியியலுடன் நெருக்கமாக தொடர்புடையதாக உள்ளது. தனித்துவமான நார்வே பண்ணை கலாச்சாரமானது இன்றும் பின்பற்றப்பட்டு வருகிறது. குறைந்த அளவே கிடைக்கும் மூலப்பொருட்கள் மற்றும் கடினமான காலநிலையை அடிப்படையாகக் கொண்டதோடு மட்டுமில்லாமல் பண்டைய சொத்து சட்டங்களை அடிப்படையாகக் கொண்டும் இப்பண்ணை கலாச்சாரம் உருவாகியுள்ளது.
# நார்வேஜியர்கள்

## உணவு

நார்வேயின் உணவுப் பாரம்பரியமானது அதன் நெடுங்கால கடல்பயணம் மற்றும் பண்ணைப் பாரம்பரியங்களை காட்டுகிறது. சால்மோன், ஹெர்ரிங், டிரவுட், கோட்மீன் மற்றும் பிற கடல் உணவுகள் பாலாடைகள், பால் பொருட்கள் மற்றும் சிறந்த ரொட்டித் துண்டுகளுடன் உண்ணப்படுகின்றன.
# 2021–22 ஆஷசு தொடர்

**2021–22 ஆஷசு தொடர்** (*2021–22 Ashes series*) அல்லது **வோடபோன் ஆண்கள் ஆஷசு தொடர்** (*Vodafone Men's Ashes Series*) என்பது இங்கிலாந்து, ஆத்திரேலியத் துடுப்பாட்ட அணிகளுக்கிடையே நடைபெற்ற, ஆஷசு கிண்ணத்திற்கான தேர்வுத் துடுப்பாட்டத் தொடர் ஆகும். ஆத்திரேலியாவின் ஐந்து இடங்களில் நடைபெறும் இத்தொடர் போட்டிகள் 2021 திசம்பர் 8 இல் ஆரம்பமாகி 2022 சனவரி 18 இல் முடிவடைந்தது. 2017–18 தொடரை ஆத்திரேலியா வென்று, பின்னர் 2019 தொடரை சமப்படுத்தியிருந்தது. இத்தொடர் 2021–23 ஐசிசி உலகத் தேர்வுத் துடுப்பாட்ட வாகையின் ஒரு பகுதியாகும்.  
ஆத்திரேலியா முதல் மூன்று போட்டிகளையும் வென்று ஆஷசு கோப்பையைத் தக்க வைத்துக் கொண்டது. நான்காவது தேர்வுப் போட்டி சமநிலையில் முடிவடைந்தது. ஐந்தாவது போட்டியை ஆத்திரேலியா 146 ஓட்டங்களால் வென்று 4–0 என்ற கணக்கில் தொடரை வென்றது.
# 2021–22 ஆஷசு தொடர்

## அணிகள்

| * பாட் கம்மின்ஸ் (த)
* ஸ்டீவ் சிமித் (து.த)
* அலெக்சு கேரி (கு.கா)
* கேமரன் கிரீன்
* ஜோஷ் ஹேசல்வுட்
* மார்க்கசு ஆரிசு
* திராவிசு கெட்
* உஸ்மான் கவாஜா
* மார்னஸ் லபுஷேன்
* நேத்தன் லியோன்
* மைக்கேல் நேசர்
* 
டிம் பெயின் (கு.கா)

* ஜை ரிச்சார்ட்சன்
* மிட்செல் ஸ்டார்க்
* மிட்செல் ஸ்வெப்சன்
* டேவிட் வார்னர் | * ஜோ ரூட் (த)
* ஜோஸ் பட்லர் (து.த, கு.கா)
* ஜேம்ஸ் அண்டர்சன்
* ஜோனி பேர்ஸ்டோ
* தொம் பெசு
* ஸ்டூவர்ட் பிரோட்
* ரோரி பர்ன்ஸ்
* சாக் கிராலி
* அசீப் அமீது
* தான் லாரன்சு
* சாக் லீச்
* டேவிட் மலேன்
* கிரைக் ஓவர்ட்டன்
* ஒலி போப்
* ஒலி உராபின்சன்
* பென் ஸ்டோக்ஸ்
* கிறிஸ் வோக்ஸ்
* மார்க் வுட் | } |
| --- | --- | --- |
2017 ஆம் ஆண்டில், களத்திற்கு வெளியே முறையற்ற நடத்தை குற்றச்சாட்டுகளைத் தொடர்ந்து, டிம் பெயின் ஆத்திரேலியாவின் தேர்வுத் துடுப்பாட்ட அணித் தலைவர் பதவியில் இருந்து விலகுவதாக 2021 நவம்பர் 19 அன்று அறிவித்தார். அதனைத் தொடர்ந்து, பாட் கம்மின்ஸ் ஆத்திரேலியாவின் புதிய அணித் தலைவராகவும்,. ஸ்டீவ் சிமித் துணைத் தலைவராகவும் 2021 நவம்பர் 26 இல் அறிவிக்கப்பட்டனர்.
# 2021–22 ஆஷசு தொடர்

## அரங்குகள்

மே 2021 இல், பிரிசுபேன் துடுப்பாட்ட அரங்கம், அடிலெய்டு நீள்வட்ட அரங்கம், மெல்போர்ன் துடுப்பாட்ட அரங்கம், சிட்னி துடுப்பாட்ட அரங்கம், பேர்த் அரங்கம் ஆகியவற்றில் போட்டிகள் நடைபெறும் என ஆத்திரேலியத் துடுப்பாட்ட வாரியம் அறிவித்திருந்தது. ஆனாலும், 2021 நவம்பரில் கோவிட்-19 கட்டுப்பாடுகள் காரணமாக பேர்த் நகரில் போட்டிகள் நடத்துவது குறித்து சந்தேகம் எழுந்தது. தனது மாநிலத்துக்கு வருபவர்கள் 14-நாள் தனைமைப்படுத்தலுக்குள்ளாக்கப்படுவர் என மேற்கு ஆஸ்திரேலியா மாநில அரசு அறிவித்தது. இதனால், ஐந்தாவது போட்டி பேர்த்தில் நடைபெறாது என ஆத்திரேலியத் துடுப்பாட்ட வாரியம் திசம்பர் 6 இல் அறிவித்தது. 2021 திசம்பர் 11 இல், ஹோபார்ட், பெல்லரைவ் ஓவல் அரங்கம் ஐந்தாவது போட்டிக்காக அறிவிக்கப்பட்டது. இப்போட்டி பகல்/இரவுப் போட்டியாக நடைபெறுகிறது.
# 2021–22 ஆஷசு தொடர்

## புள்ளிவிபரம்

### மட்டையாட்டம்

| திராவிசு கெட் | 6 | 0 | 357 | 415 | 683 | 39 | 4 | 59.5 |
| --- | --- | --- | --- | --- | --- | --- | --- | --- |
| மார்னஸ் லபுஷேன் | 9 | 1 | 335 | 697 | 1069 | 34 | 2 | 41.88 |
| ஜோ ரூட் | 10 | 0 | 322 | 667 | 1019 | 33 | 0 | 32.2 |
| டேவிட் வார்னர் | 8 | 0 | 273 | 538 | 843 | 34 | 2 | 34.13 |
| உஸ்மான் கவாஜா | 4 | 1 | 255 | 462 | 720 | 25 | 2 | 85 |
| மூலம்: | } |  |  |  |  |  |  |  |
# 2021–22 ஆஷசு தொடர்

## புள்ளிவிபரம்

### பந்துவீச்சு

| பாட் கம்மின்ஸ் | 126 | 31 | 379 | 21 | 3.01 | 18.05 |
| --- | --- | --- | --- | --- | --- | --- |
| மிட்செல் ஸ்டார்க் | 152.1 | 32 | 482 | 19 | 3.17 | 25.37 |
| இசுக்கொட் போலண்ட் | 81.1 | 31 | 172 | 18 | 2.12 | 9.56 |
| மார்க் வுட் | 120.3 | 15 | 453 | 17 | 3.76 | 26.65 |
| நேத்தன் லியோன் | 163.1 | 47 | 377 | 16 | 2.31 | 23.56 |
| மூலம்: | } |  |  |  |  |  |
# பெரியபட்டினம், மைசூர் மாவட்டம்

**பெரியபட்டினம்** (Periyapatna) இந்தியாவின் கர்நாடகா மாநிலத்தின் மைசூர் மாவட்டத்தில் உள்ள பெரியபட்டினம் வருவாய் வட்டத்தின் நிர்வாகத் தலைமையிட நகரமும், நகராட்சியும் ஆகும். அமைந்த பெரியபட்டினம் கடல் மட்டத்திலிருந்து 849 மீட்டர் (2769 அடி) உயரத்தில் அமைந்துள்ளது. பெரியபட்டினம் பெங்களூர்-மைசூர்-மங்களூர் தேசிய நெடுஞ்சாலை எண் 275-இல் அமைந்துள்ளது. பெரியபட்டினம் நகரம் மைசூர் நகரத்திலிருந்து 70 கிலோ மீட்டர் தொலைவில் உள்ளது. இதனருகே குசால்நகர் (குடகு மாவட்டம்) அமைந்துள்ளது.
# பெரியபட்டினம், மைசூர் மாவட்டம்

## மக்கள் தொகை பரம்பல்

2011 இந்திய மக்கள் தொகை கணக்கெடுப்பின் படி, 15 வார்டுகளும் 4,031 வீடுகளும் கொண்ட பெரியபட்டினம் பேரூராட்சியின் மொத்த மக்கள் தொகை 16,685 ஆகும். மக்கள் தொகையில் ஆண்கள் 8,284 மற்றும் பெண்கள் 8,401 ஆக உள்ளனர். பாலின விகிதம் 1000 ஆண்களுக்கு பெண்கள் 1014 வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 1851 (11.09 %) ஆகும். சராசரி எழுத்தறிவு 85 % ஆகும். இதன் மக்கள் தொகையில் இந்துக்கள் 82.51%, இசுலாமியர்கள் 15.42% , கிறித்தவர்கள் 1.01%, பௌத்தர்கள் 0.95% மற்றும் பிற சமயத்தினர் 0.12% ஆக உள்ளனர்.
# ஹெக்கடதேவனகோட்டே

**ஹெக்கடதேவனகோட்டே** (**Heggadadevanakote** or **H.D.Kote**) இந்தியாவின் கர்நாடகா மாநிலத்தின் மைசூர் மாவட்டத்திலுள்ள ஹெக்கடதேவனகோட்டே வருவாய் வட்டத்தின் நிர்வாகத் தலைமையிட நகரமும், பேரூராட்சியும் ஆகும்.
# ஹெக்கடதேவனகோட்டே

## மக்கள் தொகை பரம்பல்

2011 இந்திய மக்கள் தொகை கணக்கெடுப்பின் படி, 13 வார்டுகளும், 3,336 குடியிருப்புகளும் கொண்ட நகராட்சியின் மொத்த மக்கள் தொகை 14,313 ஆகும். மக்கள் தொகையில் ஆண்கள் 7,184 மற்றும் பெண்கள் 7,129ஆக உள்ளனர். பாலின விகிதம் 1000 ஆண்களுக்கு பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 1662 (11.61 %) ஆகும். சராசரி எழுத்தறிவு 79.53 % ஆகும். இதன் மக்கள் தொகையில் இந்துக்கள் 82.25%, இசுலாமியர்கள் 14.76%, கிறித்துவர்கள் 2.25%, சமணர்கள் 0.62% மற்றும் பிற சமயத்தினர் 0.13 ஆக உள்ளனர்.
# திப்பு சுல்தானின் கனவுகள்

**திப்பு சுல்தான் கண்ட கனசு** (*Tipu Sultan Kanda Kanasu*) என்பது கிரீசு கர்னாடு எழுதிய ஒரு கன்னட நாடகமாகும். இந்த நாடகம் உலகெங்கிலும் உள்ள பல்வேறு குழுக்களால் பல முறை நிகழ்த்தப்பட்டுள்ளது. குறிப்பாக பெரும்பாலும் இந்தியா மற்றும் பாக்கித்தானில் இந்நாடகம் நடந்துள்ளது. மைசூர் ஆட்சியாளரான திப்பு சுல்தானின் (1750-1799) வாழ்க்கையின் கடைசி நாட்களையும், இந்திய நீதிமன்ற வரலாற்றாசிரியர் மற்றும் ஒரு பிரித்தானிய அறிஞரின் பார்வையில் வரலாற்று தருணங்களையும் கதை பின்பற்றுகிறது.  
கிரீசு கர்னாடின் நாடகம், திப்பு சுல்தான் தனது சொந்த கையெழுத்தில் எழுதிய பார்சி கையெழுத்துப் பிரதியை அடிப்படையாகக் கொண்டது. இது இந்திய அலுவலக நூலகத்தில் பாதுகாக்கப்பட்டுள்ளது. அது பின்னர் திப்பு சுல்தானின் கனவுகள் என மொழிபெயர்க்கப்பட்டு வெளியிடப்பட்டது. திப்பு சுல்தான் 1785 முதல் 1798 வரை தனது கனவுகளில் சிலவற்றைப் பதிவு செய்துள்ளார். அவிசுவாசிகள், மராட்டியர்கள் மற்றும் நாசரேனியர்களை (அதாவது ஆங்கிலேயர்கள்) தோற்கடிப்பது மற்றும் நபியின் தோழர்கள் மற்றும் இசுலாமிய ஞானிகளின் தரிசனங்கள் பற்றிய பல கனவுகள் இதில் உள்ளன.  
கிரீசு கர்னாடின் நாடகம் அவரது நாடகத்திற்கு திப்புவின் 37 கனவுகளில் நான்கைப் பயன்படுத்துகிறது: கனவு 9, கனவு 10, கனவு 13 மற்றும் நான்காவது கனவான ஆங்கிலேயர்களுக்கு எதிரான வெற்றி ஆகியவை அந்நான்கு கனவுகளாகும். 1781-1802 ஆம் ஆண்டுகளில் தீவிரமாக எழுதிக் கொண்டிருந்த உசேன் அலிகான் கிர்மானி எழுதிய திப்பு சுல்தானின் வரலாறான நேசானி ஐதுரியின் தொடர்ச்சி (ஆங்கில மொழிபெயர்ப்பு 1864 இல் வெளிவந்தது) கிரிசு கர்னாடின் நாடகத்திலும் ஒரு பாத்திரம் ஆகும்.  
"இந்த எதிர் வரலாற்று நாடகத் திட்டத்தின் மூலம் கர்னாடு சாதிக்க விரும்புவது, பிரித்தானிய வரலாற்றாசிரியர்கள், நாடக கலைஞர்கள் மற்றும் கலைஞர்களால் பிரச்சாரம் செய்யப்பட்ட இரக்கமற்ற மற்றும் கொள்கையற்ற 'மற்றவர்களின்' பிம்பத்தை சிதைப்பதாகும். அல்லது திப்பு சுல்தானின் மாற்று மனிதாபிமான மற்றும் உன்னத பாத்திரத்தை மீண்டும் உருவாக்குவதும் கூட." என இயோர்டானிய அறிஞர்கள் கவால்டே மற்றும் நெய்ம்னே ஆகியோர் ஒரு கட்டுரையில் முடிக்கிறார்கள்,
# திப்பு சுல்தானின் கனவுகள்

## மொழிபெயர்ப்புகள்

- சேகரிக்கப்பட்ட நாடகங்கள்: தலேடாண்டா, தீ மற்றும் மழை, திப்பு சுல்தானின் கனவுகள், மலர்கள் மற்றும் பிம்பங்கள்: இரண்டு நாடக மோனோலாக்சு: மலர்கள் : உடைந்த பிம்பங்கள் , தொகுதி. 2'' . ஆக்சுபோர்டு பல்கலைக்கழக அச்சகம், அமெரிக்கா. 2005.
# நிருபதுங்கா விருது

**நிருபதுங்கா விருது** (*Nrupatunga Award*) என்பது இந்திய மாநிலமான கர்நாடகாவில் கன்னட இலக்கியத்தில் சிறந்து விளங்குபவர்களுக்கு வழங்கப்படும் விருது ஆகும். இந்த விருது கன்னட சாகித்ய பரிசத்தால் நிறுவப்பட்டது. பெங்களூர் பெருநகர போக்குவரத்து கழகம் இதற்கான நிதியுதவியை அளிக்கிறது. ராசுடிரகூட மன்னர் முதலாம் நிருபதுங்க அமோகவர்சாவின் (814–878) நினைவாக நிறுவப்பட்ட இந்த விருது ₹700,001 பணமுடிப்பை கொண்டதாகும். 9 ஆம் நூற்றாண்டில் கன்னட மொழிக்கு அவர் அளித்த ஆதரவிற்காகவும் பங்களிப்பிற்காகவும் பொதுவாக இந்திய வரலாற்றிலும், குறிப்பாக கர்நாடகாவிலும் மன்னர் நிருபதுங்கா ஒரு முக்கிய இடத்தைப் பெறுகிறார்.
# நிருபதுங்கா விருது

## விருது பெற்றவர்கள்

| 2007 | ! ஜவரே கவுடா |  |
| --- | --- | --- |
| 2008 | ! பாட்டில் புட்டப்பா |  |
| 2009 | ! ஜி.எசு. சிவருத்தரப்பா |  |
| 2010 | ! தேவனூரு மகாதேவா |  |
| ! சி.பி. கிருட்டிணகுமார் |  |  |
| 2011 | ! எம்.எம். கல்பர்கி |  |
| 2012 | ! சாரா அபூபக்கர் |  |
| 2013 | ! பாராகுரு ராமச்சந்திரப்பா |  |
| 2014 | ! கும். வீரபத்தரப்பா |  |
| 2015 | ! டி.வி. வெங்கடாச்சல சாசுத்ரி |  |
| 2016 | ! எம். சிதாநந்த மூர்த்தி |  |
| 2017 | ! எசு.எல். பாயிரப்பா |  |
| 2018 | ! கவிஞர் சித்தலிங்கையா |  |
| 2019 | ! சென்னவீர கானாவி |  |
| 2020 | ! ஜி.எசு. அமூர் |  |
| 2021 | !மல்லேபுரம் ஜி. வெங்கடேசு | } |
# நிருபதுங்கா விருது

## மேலும் வாசிக்க

-
-
# பீரப்பா-குருபா கடவுள்

**பீரய்யா அல்லது** **பீரப்பா** இந்தியாவில் உள்ள குருபா சமூகத்தின் கடவுள் ஆவார். ஒவ்வொரு 5 அல்லது 7 அல்லது 9 ஆண்டுக் கால இடைவெளியில் கடவுள் பீரய்யா திருமணத்தை *பீரய்யா பட்னாலு* என இந்த சமூகம் கொண்டாடுகிறது. பீரோல்லு அல்லது குருபா சமூகத்தின் பாரம்பரிய பூசாரிகள் காமராதியுடன் பீரய்யாவின் திருமணத்தை நடத்துகிறார்கள்.
# பீரப்பா-குருபா கடவுள்

## கோவில்

*குருமா அல்லது குருபா* என்பது தெலுங்கானா மற்றும் ஆந்திரப் பிரதேசத்தில் உள்ள ஒரு சமூக குழுவாகும். குருமாக்கள் தங்கள் குல தெய்வமாக பீரையாவை வணங்குகிறார்கள். இந்தச் சமூகத்தினர் ஒவ்வொரு 5-10 ஆண்டில் ஜாதாரா என இதனைக் கொண்டாடுகின்றனர். இந்த திருவிழா கொண்டாட்டம் குருமா சமூகத்தினரின் மிகப்பெரிய திருவிழாவாகும். இந்த விழாவிற்கு அருகில் மற்றும் தொலைவில் உள்ள உறவினர்கள் அனைவரும் விருந்தினர்களாக அழைக்கப்படுகிறார்கள்.
# பீரப்பா-குருபா கடவுள்

## பீரையா பட்னாலு

பீரய்யா பட்னாலு 7 நாட்கள் கொண்டாடப்படும் திருவிழாவாகும். Events include Pochamma Bonalu, Mailalu, Ganga Bonam or Jaldi, bonalu, இந்தத் திருவிழாவின் போது, போச்சம்மா போனலு, மைலாலு, கங்கா போணம் அல்லது ஜல்தி, போனலு, மற்றும் கராடி ஆகியவை நிகழ்ச்சிகள் நடைபெறுகின்றன.
# விவியானியின் தேற்றம்

**விவியானியின் தேற்றம்** (*Viviani's theorem*) சமபக்க முக்கோணத்தின் முக்கியப் பண்பினைத் தருகிறது. இத்தேற்றத்தின்படி, ஒரு சமபக்க முக்கோணத்தின் உட்புறமுள்ள ஏதாவது ஒரு புள்ளியிலிருந்து அதன் மூன்று பக்கங்களுக்குள்ள தூரங்களின் (மிகச்சிறிய தூரம்) கூட்டுத்தொகையானது அந்த சமபக்கமுக்கோணத்தின் குத்துயரத்திற்குச் சமமாகும். இத்தேற்றம், இத்தாலியக் கணிதவியலாளரும் அறிவியலாளருமான வின்சென்சோ விவியானியின் பெயரால் அழைக்கப்படுகிறது. அன்றாட வாழ்வியலில் இத்தேற்றம் பரவலான பயன்பாடுடையது.
# விவியானியின் தேற்றம்

## நிறுவல்

ஒரு முக்கோணத்தின் பரப்பு அதன் அடிப்பக்கம், குத்துயரம் இரண்டின் பெருக்குத்தொகையில் பாதி என்ற நிறுவப்பட்ட கூற்றை அடிப்படையாகக் கொண்டு இத்தேற்றம் நிறுவப்படுகிறது.  
சமபக்க முக்கோணம் ABC இன் குத்துயரம் *h*; பக்க நீளம் *a*.  
முக்கோணத்தின் உட்புறமுள்ள ஏதாவது ஒரு புள்ளி; அப்புள்ளியிலிருந்து முக்கோணத்தின் பக்கங்களுக்குள்ள தூரங்கள்: *u, s, t*. P உடன் A, B, C ஆகிய மூன்று முக்கோணத்தின் உச்சிகளையும் இணைத்து வரையப்படும் கோடுகளால் PAB, PBC, PCA என்ற மூன்று முக்கோணங்கள் கிடைக்கின்றன.  
இம்மூன்று முக்கோணங்களின் பரப்பளவுகள்:
:PAB முக்கோணத்தின் பரப்பளவு: <math>\frac{u \cdot a}{2}</math>
:PBC முக்கோணத்தின் பரப்பளவு: <math>\frac{s \cdot a}{2}</math>
:PCA முக்கோணத்தின் பரப்பளவு: <math>\frac{t \cdot a}{2}</math>.  
இம்மூன்று முக்கோணங்களும் சேர்ந்து ABC முக்கோணத்தை நிரப்புவதால் இவற்றின் பரப்பளவுகள் கூட்டுத்தொகை ABC முக்கோணத்தின் பரப்பளவுக்குச் சமமாக இருக்கும். எனவே,  
:<math>\frac{u \cdot a}{2} + \frac{s \cdot a}{2} + \frac{t \cdot a}{2} = \frac{h \cdot a}{2}</math>  
மேலுள்ள கூற்றைச் சுருக்கக் கிடைப்பது:
:<math>u + s + t = h</math>  
தேற்றம் நிறுவப்பட்டது.
# விவியானியின் தேற்றம்

## தேற்றத்தின் மறுதலை

தேற்றத்தின் மறுதலையும் உண்மையாகும்.  
மறுதலைக் கூற்று:
ஒரு முக்கோணத்தின் உட்பக்கப் புள்ளி ஒன்றிலிருந்து அம் முக்கோணத்தின் பக்கங்களுக்கு வரையப்படும் தூரங்களின் கூட்டுத்தொகையானது, அப்புள்ளியின் அமைவிடத்தைச் சாராததாக இருந்தால் அம்முக்கோணம் ஒரு சமபக்க முக்கோணமாகும்.
# விவியானியின் தேற்றம்

## நீட்டிப்புகள்

### இணைகரம்

இத்தேற்றத்தின் கூற்றை ஒரு இணைகரத்திற்குப் பின்வருமாறு நீட்டிக்கலாம்.  
ஒரு இணைகரத்தின் உட்புறப் புள்ளி ஒன்றிலிருந்து அதன் நான்கு பக்கங்களுக்குள்ள தூரங்களின் கூடுதலானது அப்புள்ளியின் அமைவிடத்தைச் சார்ந்திருக்காது.  
மறுதலையாக,  
ஒரு நாற்கரத்தின் உட்புறப் புள்ளி ஒன்றிலிருந்து அதன் நான்கு பக்கங்களுள்ள தூரங்களின் கூடுதலானது அப்புள்ளியின் அமைவிடத்தைச் சார்ந்திருக்கவில்லை என்றால் அந்த நாற்கரம் ஒரு இணைகரமாக இருக்கும். ஆனால் இக்கூற்றின் மறுதலை உண்மையாகாது.
# விவியானியின் தேற்றம்

## நீட்டிப்புகள்

### சமகோணப் பல்கோணம்

ஒரு சமகோணப் பல்கோணத்தின் உட்புறப் புள்ளி ஒன்றிலிருந்து அதன் பக்கங்களுக்குள்ள தூரங்களின் கூடுதல் அப்புள்ளியின் அமைவிடத்தைச் சார்ந்திருக்காது.
# விவியானியின் தேற்றம்

## நீட்டிப்புகள்

### ஒழுங்கு பன்முகத்திண்மம்

ஒழுங்கு பன்முகத்திண்மத்தின் உட்புறப் புள்ளி ஒன்றிலிருந்து அதன் பக்கங்களுக்குள்ள தூரங்களின் கூடுதலானது அப்புள்ளியின் அமைவிடத்தைச் சார்ந்திருக்காது. ஆனால் இக்கூற்றின் மறுதலை உண்மையில்லை (நான்முகிக்கும் கூட).
# ஆலன் லாட்

**ஆலன் வால்பிரிட்ஜ் லாட்** என்பவர் ஒரு அமெரிக்க திரைப்பட நடிகர் ஆவார். இவர் பிரபலமான மேற்கத்திய திரைப்படமான *சேன்* திரைப்படத்தில் 1953ஆம் ஆண்டு நடித்தார்.
# ஆலன் லாட்

## வாழ்க்கை

இவர் அமெரிக்காவின் அர்கண்சஸ் மாகாணத்தில் செப்டம்பர் 3, 1913 ஆம் ஆண்டு பிறந்தார். இவர் இவரது பெற்றோருக்கு ஒரே குழந்தை ஆவார். இவர் தனது நான்கு வயதிலேயே தனது தந்தையை மாரடைப்பு காரணமாக இழந்தார். ஜூலை 3, 1918ஆம் ஆண்டு இளம் ஆலன் தீப்பெட்டியை வைத்து விளையாடியபோது விபத்தாக தனது குடும்ப வீட்டை எரித்துவிட்டார்.
# ஆலன் லாட்

## வாழ்க்கை

### சேன்

சேன் திரைப்படத்தில் கதாநாயகனாக இவர் நடித்தது குறிப்பிடத்தக்க அளவுக்கு பிரபலமானதாக இருந்தது.
# மொகலா-மன்பூர்-அம்பாகர்சௌக்கி மாவட்டம்

**மொகலா-மன்பூர்-அம்பாகர்சௌக்கி மாவட்டம்** (**Mohla Manpur district**) ராஜ்நாந்துகாவ் மாவட்டத்தின் சில வருவாய் வட்டங்களைக் கொண்டு புதிய மோலா மன்பூர் மாவட்டம் 15 ஆகஸ்டு 2021 அன்று சத்தீசுகர் மாநில முதலமைச்சர் பூபேஷ் பாகல் அறிவித்தார். சத்தீஸ்கர் முதலமைச்சர் அறிவித்துள்ளார். இம்மாவட்டம் 2 செப்டமபர். 2022 அன்று நிறுவப்பட்டது.இதன் நிர்வாகத் தலைமையிடம் மொகலா ஆகும்.  
இதனால் சத்தீஸ்கர் மாநிலம் 32 மாவட்டங்களைக் கொண்டிருக்கும்.
# மொகலா-மன்பூர்-அம்பாகர்சௌக்கி மாவட்டம்

## மாவட்ட நிர்வாகம்

இம்மாவட்டம் 5 வருவாய் வட்டங்களைக் கொண்டது. இம்மாவட்டத்தின் பெயரிய நகரம் அம்பாகர் சௌக்கி ஆகும்.
# சரங்கர்-பிலைகர் மாவட்டம்

**சரங்கர்-பிலைகர் மாவட்டம்** (**Sarangarh-Bilaigarh District**) 15 ஆகஸ்டு 2021 அன்று சத்தீசுகர் மாநில முதலமைச்சர் பூபேஷ் பாகல் தற்போது உள்ள 28 மாவட்டங்களுடன் சரங்கர்-பிலைகர் மாவட்டம், மோலா மன்பூர் மாவட்டம், சக்தி மாவட்டம் மற்றும் மனேந்திரகர்-சிர்மிரி-பாரத்பூர் மாவட்டம் எனும் நான்கு புதிய மாவட்டங்களை அறிவித்தார். இதனால் சத்தீஸ்கர் மாநிலம் 32 மாவட்டங்களைக் கொண்டிருக்கும். ராய்கர் மாவட்டத்தின் சில வருவாய் வட்டங்களைக் கொண்டு புதிய சரங்கர்-பிலைகர் மாவட்டம் நிறுவ 15 ஆகஸ்டு 2021 அன்று சத்தீஸ்கர் முதலமைச்சர் அறிவித்துள்ளார். இதன் நிர்வகாத் தலைமையிடம் சாரன்கர் ஆகும்.
# சரங்கர்-பிலைகர் மாவட்டம்

## மாவட்ட நிர்வாகம்

இம்மாவட்டம் 6 வருவாய் வட்டங்களையும், ஒரு துணை வருவாய் வட்டமும் கொண்டது.
# மனேந்திரகர்-சிர்மிரி-பாரத்பூர் மாவட்டம்

**மனேந்திரகர்-சிர்மிரி-பாரத்பூர் மாவட்டம்** (**Manendragarh-Chirmiri-Bharatpur** district), இந்தியாவின் சத்தீஸ்கர் மாநிலத்தில் உள்ள கோரியா மாவட்டத்தின் 6 வருவாய் வட்டங்களைக் கொண்டு 9 செப்டம்பர் 2022 அன்று நிறுவப்பட்டது. இதன் நிர்வாகத் தலைமையிடம மனேந்திரகர் நகரம் ஆகும்.
# மனேந்திரகர்-சிர்மிரி-பாரத்பூர் மாவட்டம்

## அமைவிடம்

இம்மாவட்டம் சத்தீஸ்கர் மாநிலத்தின் வடமேற்கில் சர்குஜா கோட்டத்தில் உள்ளது. இம்மாவட்டத்தின் வடக்கிலும், மேற்கிலும் மத்தியப் பிரதேசம், கிழக்கில் கோரியா மாவட்டம் மற்றும் சூரஜ்பூர் மாவட்டம், தெற்கில் கோர்பா மாவட்டம் மற்றும் கௌரேலா-பெந்திரா-மார்வாகி மாவட்டம் எல்லைகளாக உள்ளது. இம்மாவட்டம் மலைக்காடுகளால் சூழ்ந்தது. இம்மாவட்ட மக்கள் பெரும்பாலும் பழங்குடியினர் ஆவார்.
# மனேந்திரகர்-சிர்மிரி-பாரத்பூர் மாவட்டம்

## மாவட்ட நிர்வாகம்

இம்மாவட்டம் பாரத்பூர், மனேந்திரகர், கட்கான்வான், சிர்மிரி, கேல்காரி மற்றும் கோட்டடோல் என 6 வருவாய் வட்டங்களைக் கொண்டது.
# மனேந்திரகர்-சிர்மிரி-பாரத்பூர் மாவட்டம்

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி இம்மாவட்டத்தின் மக்கள் தொகை 411,490 ஆகும். அதில் ஆண்கள் மற்றும் பெண்கள் ஆக உள்ளனர். பாலின விகிதம் 1000 ஆண்களுக்கு 970 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் ஆகவுள்ளனர். இதன் சராசரி எழுத்தறிவு ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 8.35% மற்றும் 50.34% ஆகவுள்ளனர். 32.27% மக்கள் நகர்புறங்களில் வாழ்கின்றனர்.  
இதன் மக்கள் தொகையில் இந்துக்கள் 91.20%, பழங்குடி சமயத்தினர் 2.61%, இசுலாமியர் 3.92% , கிறித்தவர்கள் 1.32% மற்றும் பிறர் 0. 95% ஆகவுள்ளனர். இதன் மக்கள் தொகையில் இந்தி மொழி பேசுவோர் 38.58% சர்குஜா வட்டார மொழி பேசுவோர் 34.09%, பக்கேலி மொழி பேசுவோர் 7.08%, ஒடியா மொழி பேசுவோர் 1.77%, போஜ்புரி மொழி பேசுவோர் 1..33%, வங்காள மொழி பேசுவோர் 1.19%, சத்திரி மொழி பேசுவோர் 1.06% ஆகவும் மற்றும் பிற மொழிகள் பேசுவோர் 4.26% ஆக உள்ளனர்.
# சக்தி மாவட்டம்

**சக்தி மாவட்டம்** (**Shakthi District**) சத்தீசுகர் மாநிலத்தின் ஜாஞ்சுகீர்-சாம்பா மாவட்டத்தின் சில வருவாய் வட்டங்களைக் கொண்டு இப்புதிய மாவட்டம் நிறுவ 15 ஆகஸ்டு 2021 அன்று சத்தீசுகர் மாநில முதலமைச்சர் பூபேஷ் பாகல் அறிவித்தார். இதனால் சத்தீஸ்கர் மாநிலத்தின் மாவட்டங்கள் 28 இல் இருந்து 32 ஆக உயர்ந்துள்ளது. இதன் தலைமையிடம் சக்தி நகரம் ஆகும்.
# சக்தி மாவட்டம்

## மாவட்ட நிர்வாகம்

இம்மாவட்ட 4 வருவாய் வட்டங்களையும், 4 ஊராட்சி ஒன்றியங்களையும் கொண்டது.
# இருபென்சைலீத்தர்

**இருபென்சைலீத்தர்** (*Dibenzylether*) (C<sub>6</sub>H<sub>5</sub>CH<sub>2</sub>)<sub>2</sub>O.என்ற மூலக்கூற்று வாய்ப்பாட்டால் குறிக்கப்படும் ஒரு கரிமச் சேர்மமாகும். பென்சைல் ஆல்ககாலில் இருந்து வருவிக்கப்படும் ஓர் ஈத்தர் என்று இது வகைப்படுத்தப்படுகிறது. நிறமும் மணமும் அற்ற இச்சேர்மம் ஒரு நெகிழியாக்கியாகப் பயன்படுத்தப்படுகிறது. பென்சைல் குளோரைடுடன் ஒரு காரத்தைச் சேர்த்து வினைபுரியச் செய்வதனால் இருபென்சைலீத்தர் தோன்றுகிறது.
# பிரபாதேவி கோயில்

**பிரபாதேவி கோயில்** (*Prabhadevi Temple*) இந்தியாவின் மகாராட்டிர மாநிலத்தின் தலைநகரான மும்பை மாநகரத்தின் பிரபாதேவி பகுதியில் அமைந்துள்ள ஓர் இந்து கோயிலாகும். மும்பை தாதருக்கு அருகில் உள்ள பிரபாதேவி பகுதியில் இது அமைந்துள்ளது. பிரபாவதிதேவி கோயில் என்ற பெயராலும் கோயில் அழைக்கப்பட்டுகிறது. கோயிலில் உள்ள பிரதான தெய்வமான பிரபாவதி தேவியின் சிலை 12 ஆம் நூற்றாண்டைச் சேர்ந்தது. இக்கோயில் 1715 ஆம் ஆண்டில் கட்டப்பட்டு 300 ஆண்டுகள் பழமை வாய்ந்த கோயிலாக திகழ்கிறது.
# பிரபாதேவி கோயில்

## வரலாறு

பிரபாதேவி கோயிலின் முக்கிய தெய்வம் முதலில் சாகம்பரி தேவியாக இருந்த்தாக வரலாற்றாசிரியர்கள் குறிப்பிடுகின்றனர். தேவகிரியின் சேனா யாதவ அரசன் பிம்ப ராசாவின் புகழ்பெற்ற குலதெய்வம் சாகம்பரி தேவியாகும். உள்ளூர் நாட்டுப்புறக் கதைகளின்படி, மும்பையின் ஆரம்பகால பூர்வீக சமூகங்களில் ஒன்றான பத்தரே பிரபு சமுதாயத்தைச் சேர்ந்த சியாம் நாயக் என்ற பக்தரின் கனவில் பிரபாவதி தேவி தோன்றினார் என்றும் இவரே பிரபாவதி கோயிலைக் கட்டினார் என்றும் அறியப்படுகிறது.
# பிரபாதேவி கோயில்

## அருகாமை பகுதிகள்

- வடக்கே தாதர், தெற்கே வோர்லி மற்றும் மேற்கில் அரபிக் கடல் ஆகியவற்றுக்கு இடையே பிரபாதேவி குடியிருப்பு பகுதி அமைந்துள்ளது. பிரபாதேவி கோயில் தெய்வத்தின் நினைவாக இந்த இடத்திற்கு பிரபாவதி தேவி எனப் பெயரிடப்பட்டது.
- மும்பை புறநகர் இரயில்வேயின் மேற்குப் பாதையில் உள்ள பிரபாதேவி ரயில் நிலையமும், பிரபாதேவியின் பெயரால் அழைக்கப்படுகிறது. முன்னதாக இது எல்பின்சுடோன் சாலை என்ற பெயரால் அழைக்கப்பட்டது.
# செங்கிஸ் கான் (2004 தொலைக்காட்சித் தொடர்)

**செங்கிஸ் கான்** என்பது ஒரு சீன தொலைக்காட்சித் தொடராகும். 13ஆம் நூற்றாண்டில் மங்கோலியப் பேரரசை அமைத்த செங்கிஸ் கானின் வாழ்க்கையை அடிப்படையாகக் கொண்டு இது தயாரிக்கப்பட்டது. செங்கிஸ் கான் கதாபாத்திரத்தில் செங்கிஸ் கானின் இரண்டாவது மகன் சகதையின் வழிவந்த பா சென் நடித்தார். இது முதன்முதலில் 2004ஆம் ஆண்டு சீனாவில் சிசிடீவியிலும், 2005இல் தென் கொரியாவின் கேபிஎஸிலும், மற்றும் துருக்கியின் தேசிய தொலைக்காட்சி டிஆர்டி 1-லும் ஒளிபரப்பப்பட்டது.
# செங்கிஸ் கான் (2004 தொலைக்காட்சித் தொடர்)

## கதைச்சுருக்கம்

30 பிரிவுகளைக் கொண்ட தொலைக்காட்சி நிகழ்ச்சியாக இது ஒளிபரப்பப்பட்டது. 13ஆம் நூற்றாண்டில் மங்கோலியப் பேரரசைத் தோற்றுவித்த தெமுசினின் வாழ்க்கையில் நடந்த முக்கிய நிகழ்வுகளை காட்சிப்படுத்தியது. தெமுசினின் பிறப்பில் இருந்து இது தொடங்கியது. தந்தை எசுகை இறந்தபிறகு குழந்தைப் பருவம் மற்றும் இளமை பருவத்தில் பிழைப்பதற்காக நடத்திய போராட்டங்களை காட்டியது. தனது கூட்டாளிகள் மற்றும் தன் தந்தையின் ஆதரவாளர்கள் உதவியுடன் தெமுசின், போர்சிசின் பழங்குடியினத்தின் தலைவர் ஆனார். மங்கோலியாவில் இருந்த போர்ப்பிரபுக்களில் சக்திவாய்ந்தவர்களில் ஒருவர் ஆனார். தசாப்தங்களுக்குப் போர் புரிந்த பிறகு இறுதியாக அனைத்து பழங்குடியினங்களையும் தன் ஆட்சியின் கீழ் கொண்டு வந்தார். "செங்கிஸ் கான்" என்ற பட்டத்தைப் பெறுகிறார். மேற்கில் குவாரசமியப் பேரரசு மற்றும் தெற்கில் சுரசன்களின் சின் பேரரசை தாக்குவதற்கு தன் இராணுவத்திற்கு தலைமை தாங்குகிறார். இறுதியாக மேற்கு சியா இராச்சியத்திற்கு எதிரான நடவடிக்கையின்போது உடல்நலக் குறைவு காரணமாக இறக்கிறார்.
# மான்டிகோமெரி கிலிப்ட்

**எட்வர்ட் மான்டிகோமெரி கிலிப்ட்** என்பவர் ஒரு அமெரிக்கத் திரைப்பட நடிகர் ஆவார். இவர் நான்கு முறை அகாதமி விருதுகளுக்குப் பரிந்துரைக்கப்பட்டுள்ளார்.  
ரெட் ரிவர், ஜட்ஜ்மென்ட் அட் நியூரம்பர்க் மற்றும் த மிஸ்பிட்ஸ் ஆகிய படங்களில் நடித்ததற்காக அறியப்படுகிறார்.
# மான்டிகோமெரி கிலிப்ட்

## வாழ்க்கை

இவர் அக்டோபர் 17, 1920 அன்று அமெரிக்காவின் நெப்ராசுகா மாகாணத்தில் ஒமாகா என்ற இடத்தில் பிறந்தார். இவரும் இவரது சகோதரியும் இரட்டைக் குழந்தைகள் ஆவர். இவருக்கு ஒரு சகோதரரும் இருந்தார். இவர் ஆங்கிலேய மற்றும் இசுக்காட்லாந்து மூதாதையர்களை கொண்டிருந்தார்.
# டீன் மார்டின்

**டீன் மார்டின்** என்பவர் ஒரு அமெரிக்கத் திரைப்பட நடிகர் ஆவார். இவர் ரியோ பிராவோ போன்ற திரைப்படங்களில் நடித்துள்ளார். இவர் அமெரிக்காவின் ஒகாயோ மாகாணத்தில் சூன் 7, 1917 அன்று பிறந்தார். இவர் இத்தாலிய மூதாதையர்களைக் கொண்டிருந்தார். "த கிங் ஆப் கூல்" (The King of Cool) என்று அழைக்கப்பட்டார்.
# டீன் மார்டின்

## வாழ்க்கை

இவர் டினோ பால் குரோசெட்டி என்ற இயற்பெயருடன் அமெரிக்காவின் ஒகாயோ மாகாணத்தில் பிறந்தார். இவாது தந்தை முடிதிருத்துபவர் ஆவார். இவரது தாய்மொழி இத்தாலிய மொழி ஆகும். ஐந்து வயதுக்குப் பின்னரே இவர் ஆங்கிலம் பேச ஆரம்பித்தார்.
# டீன் மார்டின்

## உடல்நலக்குறைவு மற்றும் இறப்பு

மார்டினுக்கு புகைபிடிக்கும் பழக்கம் அதிகமாக இருந்ததால் நுரையீரல் புற்றுநோய் ஏற்பட்டது. செப்டம்பர் 1993ஆம் ஆண்டு ஆயுளை நீட்டிக்க அறுவை சிகிச்சை தேவைப்படும் என்று மருத்துவமனை கூறியபோது மார்டின் அதற்கு மறுத்துவிட்டார். 1995ஆம் ஆண்டு ஆரம்பத்தில் பொதுவாழ்க்கையில் இருந்து மார்டின் விலகினார். 1995ஆம் ஆண்டு கிறிஸ்துமஸ் தினத்தன்று 78 வயதில் இறந்தார். தன் தாய் இறந்து 29 ஆண்டுகளுக்குப் பிறகு அதே நாள் கிட்டத்தட்ட அதே நேரத்திற்கு இவரும் இறந்தார்.
# சிக்கன் லிட்டில் (2005 திரைப்படம்)

**சிக்கன் லிட்டில்** (*Chicken Little*) என்பது 2005ஆம் ஆண்டு வெளிவந்த நகைச்சுவை இயங்குபடம் ஆகும். ஒரு ஆங்கிலோ-சாக்சன் கற்பனைக் கதையைத் தழுவி இப்படம் எடுக்கப்பட்டது. இது டிஸ்னி நிறுவனத்தின் 46வது இயங்கு திரைப்படம் ஆகும். வசூல் செய்தது. ஒரு ஆண்டுக்கு முன்னர் வானம் விழுவதாக நினைத்து பதட்டம் ஏற்படுத்தியதற்காக சிக்கன் லிட்டில் தான் வாழும் பட்டணத்தில் உள்ளவர்களால் நகைப்புக்கு உள்ளாகிறது. ஆனால் ஒருநாள் வேற்று கிரகவாசிகளால் பட்டணம் தாக்கப்படும்போது சிக்கன் லிட்டிலும் அதன் நண்பர்களும் இவ்வுலகத்தை காப்பாற்ற வேண்டும். இப்படம் வெளியாவதற்கு முன்னர் இறந்த டிஸ்னி கலைஞர் ஜோ கிரான்டுக்கு இப்படம் அர்ப்பணிக்கப்பட்டது.  
இப்படம் நவம்பர் 4, 2005 அன்று வெளியானது. மார்ச் 21, 2006 அன்று ஒளிப்பட வட்டில் வெளியிடப்பட்டது. நீக்கப்பட்ட காட்சிகள், மூன்று வெவ்வேறு தொடக்கக் காட்சிகள், படம் உருவான விதம் பற்றிய 6 காட்சிகள், ஒரு காணொளி விளையாட்டு, ஒரு பாடல் வரிகள் கொண்ட பாட்டு மற்றும் இரண்டு இசைக் காணொளிகள் ஆகியவற்றை உள்ளடக்கியதாக இருந்தது. முதல் வாரத்தில் 27 இலட்சம் வட்டுக்கள் விற்பனையாயின. மார்ச் 20, 2007 அன்று நீலக்கதிர் வட்டில் இப்படம் வெளியிடப்பட்டது.
# மடகாஸ்கர்: எஸ்கேப் 2 ஆப்பிரிக்கா

**மடகாஸ்கர்: எஸ்கேப் 2 ஆப்பிரிக்கா** என்பது 2008ஆம் ஆண்டு வெளிவந்த அமெரிக்க நகைச்சுவை இயங்குபடம் ஆகும். இது மடகாஸ்கர் திரைப்படத் தொடரில் இரண்டாவதாக வெளிவந்தது. நவம்பர் 7 அன்று வெளிவந்தது. செலவில் தயாரிக்கப்பட்டு வசூல் செய்தது.  
இப்படத்தில் வரிக்குதிரைக்கு குரல் கொடுத்திருந்தார்.]]
# பிரபோதினி ஏகாதசி

**பிரபோதினி ஏகாதசி** (*Prabodhini Ekadashi*) தேவோத்தன் ஏகாதசி அல்லது தேவ்தான் என்றும் அழைக்கப்படும், இது இந்து மாதமான கார்த்திகை மாதத்தின் வளர்பிறையின் பதினைந்து நாட்களில் ( சுக்ல ஏகாதசி ) 11வது சந்திர நாள் ஆகும். கடவுள் விஷ்ணு தூங்குவதாக நம்பப்படும் சாதுர்மாத நான்கு மாத காலத்தின் முடிவை இது குறிக்கிறது. விஷ்ணு சயன ஏகாதசியில் தூங்கி, பிரபோதினி ஏகாதசி அன்று விழித்தெழுகிறார் என்று நம்பப்படுகிறது. இதனால் இந்த நாளுக்கு "பிரபோதினி ஏகாதசி" ("பதினொன்றாவது விழிப்பு"), விஷ்ணு-பிரபோதினி ("விஷ்ணுவின் விழிப்பு") , அரி-பிரபோதினி, தேவ-பிரபோதினி, ஏகாதசி, உத்தன ஏகாதசி ("அவரது கண்களைத் திறப்பது"), தியோதன், தேவ உதவ் ஏகாதசி அல்லது தேவுத்தி ஏகாதசி ("கடவுளின் விழிப்பு") என்று அழைக்கப்படுகிறது. திருமணங்கள் தடைசெய்யப்பட்ட சாதுர்மாத முடிவு, இந்து திருமண பருவத்தின் தொடக்கத்தைக் குறிக்கிறது. இது கார்த்திகை ஏகாதசி, கார்த்திக் சுக்ல ஏகாதசி, கார்த்திகை என்றும் அழைக்கப்படுகிறது. கார்த்திகை பூர்ணிமாவை தொடர்ந்து வரும் பிரபோதினி ஏகாதசி நாள் தேவ தீபாவளி அல்லது கடவுள்களின் தீபாவளி என்று கொண்டாடப்படுகிறது.  
இந்த நாளில்தான் விஷ்ணு துளசி தேவியை மணந்தார் என்றும் நம்பப்படுகிறது.
# பிரபோதினி ஏகாதசி

## சடங்குகள்

பிரபோதினி ஏகாதசி அன்று ஒரு விரதம் அனுசரிக்கப்படுகிறது. துளசி செடியுடன் விஷ்ணுவிற்கு திருமணம் செய்து வைக்கப்படுகிறது. துளசியின் கணவராக கருதப்படும் புனித கருப்பு நிற சாளக்கிராமம் கல்லின் வடிவத்தில், இது வணங்கப்படுகிறது. அதன் இருபத்தி நான்கு வரிசைமாற்றங்களில் செய்யப்படுகிறது. மாலை நேரத்தில், சிவப்பு மண், அரிசி மாவு மூலம் தரை வடிவமைப்புகளை மக்கள் தயார் செய்கிறார்கள், இது மிகவும் பிரபலமான பாரம்பரியமாகும். லட்சுமி, விஷ்ணு படங்களும் தயாராகின்றன. மாலை நேரத்தில் லட்சுமிக்கும், விஷ்ணுவிற்கும் பூசை செய்யப்பட்டு கரும்பு, அரிசி, காய்ந்த மிளகாய் போன்றவற்றுடன் பிரசாதமாக வைக்கப்படுகிறது. பின்னர் இது பண்டிதர்களுக்கும் வழங்கப்படுகிறது. இந்த சடங்குத் திருமணம் 'துளசி விழா' என்று அழைக்கப்படுகிறது. பிரபோதினி ஏகாதசிக்கு பதிலாக பிரபோதினி ஏகாதசியின் அடுத்த நாளிலும் இது சில இடங்களில் நடத்தப்படலாம்.
# பிரபோதினி ஏகாதசி

## பண்டரிபுரம்

, விட்டலர் கோயிலின் பிரதான வாயில்]]
மகாராட்டிராவில், பிரபோதினி ஏகாதசி விட்டலர் கடவுளுடன் இணைக்கப்பட்டுள்ளது. இந்த நாளில் வர்க்காரி யாத்ரீகர்கள் பண்டரிபுரத்திலுள்ள கோவிலில் திரள்வார்கள். பௌர்ணமி (கார்த்திகை பூர்ணிமா ) வரை ஐந்து நாட்களுக்கு பண்டரிபுரத்தில் கொண்டாட்டங்கள் தொடர்கின்றன. மகாராட்டிரா அரசின் முதல்வரோ அல்லது அவரது அரசின் சார்பாக ஒருவர் கலந்து கொள்வார். இந்த வழிபாட்டு முறை சர்க்காரி-மகாபூசை என்று அழைக்கப்படுகிறது.
# பிரபோதினி ஏகாதசி

## கிர்னார் மலை

குசராத்தில், 800,000க்கும் அதிகமான யாத்ரீகர்கள் 3661 அடி உயரமும் 8,000 படிகளுடன் கூடிய 32-கிமீ பரப்பளவிலுள்ள கிர்நார் மலையை இரண்டு நாள் சுற்றி சுற்றி வருகின்றனர். சமணர்களுக்கும் கிர்நார் மலையை வலம் வருதல் முக்கிய விரதமாக உள்ளது. இந்துகளுக்கு மகா சிவராத்திரி விரதமாக உள்ளது.
# பிரபோதினி ஏகாதசி

## புஷ்கரம்

ராஜஸ்தானில், புஷ்கரில் புஷ்கர் திருவிழா அல்லது புஷ்கர் மேளா எனப்படும் மேளா இந்த நாளில் தொடங்கி முழு நிலவு நாள் (கார்த்திகை பூர்ணிமா) வரை தொடர்கிறது. பிரம்மாவின் நினைவாக இந்த விழா நடத்தப்படுகிறது. புஷ்கர் ஏரியில் ஐந்து நாட்கள் திருவிழாவின் போது செய்யப்பட்டும் நீராட்டம் ஒருவரை முக்திக்கு இட்டுச் செல்லும் என்று கருதப்படுகிறது. சாதுக்கள் இங்கு கூடி ஏகாதசி முதல் பௌர்ணமி வரை குகைகளில் தங்குவார்கள். புஷ்கரில் சுமார் 200,000 மக்களும் 25,000 ஒட்டகங்களும் இந்தத் திருவிழாவிற்கு கூடுகின்றனர். புஷ்கர் மேளா ஆசியாவின் மிகப்பெரிய ஒட்டக கண்காட்சியாகும்.
# பிரபோதினி ஏகாதசி

## கரும்பு அறுவடை

பிரபோதினி ஏகாதசி கரும்பு அறுவடையின் தொடக்கத்தையும் குறிக்கிறது. விவசாயி வயலில் பூசை செய்து, சம்பிரதாயமாக கரும்புகளை வெட்டி, சில கரும்புகளை வயலின் எல்லையில் வைத்து, கரும்புகளை ஒரு பிராமணன் ,பூசாரி, கொல்லன், தச்சன், சலவை செய்பவன், தண்ணீர் எடுத்துச் செல்பவன் ஆகியோருக்கு விநியோகம் செய்து வீட்டிற்கு ஐந்து கரும்புகளை எடுத்துச் செல்கிறார். வீட்டில், விஷ்ணு, அவரது மனைவி லட்சுமி ஆகியோரின் உருவங்கள் ஒரு மரப் பலகையில் மாட்டு சாணம், வெண்ணெய் ஆகியவற்றைக் கொண்டு வரையப்பட்டிருக்கும். கரும்புகள் மேலே ஒன்றாகக் கட்டப்பட்டு பலகையைச் சுற்றி வைக்கப்படும். சில பருத்தி, வெற்றிலை, பருப்பு, இனிப்புகள் ஆகியவையும் படைக்கப்படும். மேலும் ஒரு வேள்வியும் நடத்தப்படுகிறது. பிரார்த்தனை பாடல்களும் பாடப்படுகிறது. பின்னர், கரும்புகள் பின்னர் உடைக்கப்பட்டு, ஹோலியில் எரிக்கப்படும் வரை கூரையில் தொங்கவிடப்படும்.
# பிரபோதினி ஏகாதசி

## சுவாமிநாராயண் சம்பிரதாயம்

பிரபோதினி ஏகாதசி சுவாமிநாராயணர் சம்பிரதாயத்தில் முக்கியமான ஏகாதசியாக கருதப்படுகிறது. இந்த நாள் அக்டோபர் 28, 1800 அன்று சுவாமிநாராயணனுக்கு அவரது குரு இராமானந்த் சுவாமியால் வழங்கப்பட்ட மததீட்சையை நினைவுகூருகிறது. நவம்பர் 16, 1801 அன்று இராமானந்த சுவாமிகள் சுவாமிநாராயணனுக்கு அதிகாரம் அளித்ததையும் இந்த நாள் நினைவுபடுத்துகிறது.
# சயன ஏகாதசி

**சயன ஏகாதசி** (Shayani Ekadashi) **மகா-ஏகாதசி** என்றும் அழைக்கப்படும், இது இந்து மாதமான ஆடியின் (சூன் -சூலை) வளர்பிறையின் பதினைந்து நாட்களில் ( சுக்ல ஏகாதசி ) 11வது சந்திர நாள் ஆகும். இந்துக் கடவுளான விஷ்ணுவைப் பின்பற்றுபவர்களான வைணவர்களுக்கு இந்த புனித நாள் சிறப்பு முக்கியத்துவம் வாய்ந்தது.
# சயன ஏகாதசி

## நம்பிக்கைகள்

இந்த நாளில் விஷ்ணு, அவரது மனைவி லட்சுமியின் உருவங்கள் வழிபடப்படுகின்றன. இரவு முழுவதும் பிரார்த்தனைகள் பாடப்படுகின்றன. மேலும் பக்தர்கள் இந்த நோன்பு ஆரம்பித்து, முழு சாதுர்மாசிய விரதத்தையும் கடைபிடிப்பார்கள். ஒவ்வொரு ஏகாதசி நாளிலும் உணவுப் பொருளைக் கைவிடுவது அல்லது விரதம் இருப்பது ஆகியவை இதில் அடங்கும்.  
கடவுள் விஷ்ணு, திருப்பாற்கடலில் ஆதிசேஷனின் மீது படுத்திருப்பதாக இந்துக்களால் நம்பப்படுகிறது. எனவே இந்த நாள் "தேவசயன ஏகாதசி" ("கடவுள்-உறங்கும் பதினொன்றாவது நாள்") அல்லது ஹரி-சயன ஏகாதசி என்றும் அழைக்கப்படுகிறது. விஷ்ணு, சயன ஏகாதசியில் தூங்கி, பிரபோதினி ஏகாதசி அன்று விழித்தெழுகிறார் என்று நம்பப்படுகிறது. இதனால் இந்த காலம் சாதுர்மாதம் என்று அழைக்கப்படுகிறது. மேலும், மழைக்காலத்துடன் ஒத்துப்போகிறது. சயன ஏகாதசி என்பது சாதுர்மாதத்தின் ஆரம்பமாகும். இந்த நாளில் விஷ்ணுவைப் பிரியப்படுத்த பக்தர்கள் சாதுர்மாத விரதத்தைக் கடைப்பிடிக்கத் தொடங்குகிறார்கள்.  
சயன ஏகாதசி அன்று உண்ணாவிரதம் அனுசரிக்கப்படுகிறது. அனைத்து தானியங்கள், பீன்ஸ், வெங்காயம், சில மசாலாப் பொருட்கள் உள்ளிட்ட சில காய்கறிகளை அன்று உண்ணாமல் விலகி இருக்க வேண்டும்.
# சயன ஏகாதசி

## முக்கியத்துவம்

பவிசிய புராணத்தில், கிருட்டிணன் சயன ஏகாதசியின் முக்கியத்துவத்தை தருமனுக்கு விவரிக்கிறான். படைப்புக் கடவுளான பிரம்மா தனது மகன் நாரதரிடம் ஒருமுறை இதன் முக்கியத்துவத்தை விவரித்தான். மன்னன் மாண்டதாவின் கதை இந்தச் சூழலில் விவரிக்கப்படுகிறது. பக்தியுள்ள மன்னனின் நாடு மூன்று ஆண்டுகளாக வறட்சியை எதிர்கொள்கிறது. மழை தெய்வங்களை மகிழ்வித்தும் அரசனால் தீர்வு காண முடியவில்லை. இறுதியில், அங்கரிச முனிவர் சயன ஏகாதசியைக் கடைப்பிடிக்குமாறு மன்னனுக்கு அறுவுத்துகிறார். பின்னர், விஷ்ணுவின் அருளால் அவனது நாட்டில் மழை பெய்தது.
# சயன ஏகாதசி

## பண்டரிபுர யாத்திரை

விட்டலரின் உருவம்.]]
இந்த நாளில், **பண்டரிபுரம் ஆசாதி ஏகாதசி வாரி யாத்ரா** என்று அழைக்கப்படும் யாத்ரீகர்களின் ஒரு பெரிய யாத்திரை அல்லது மத ஊர்வலம் ஒன்று தொடங்கி, தெற்கு மகாராட்டிராவின் சோலாப்பூர் மாவட்டத்தில் பீமா ஆற்றங்கரையில் அமைந்துள்ள பண்டரிபுரத்தில் முடிவடைகிறது. விஷ்ணுவின் உள்ளூர் வடிவமான விட்டலர் வழிபாட்டின் முக்கிய மையமாக பண்டரிபுரம் உள்ளது. இந்த நாளில் மகாராட்டிராவின் பல்வேறு பகுதிகளில் இருந்தும் லட்சக்கணக்கான யாத்ரீகர்கள் இங்கு வருகிறார்கள். அவர்களில் சிலர் மகாராட்டிராவின் துறவிகளின் உருவங்களுடன் பல்லக்குகளைச் சுமந்து செல்கின்றனர். ஆளந்தியிலிருந்து ஞானேசுவரின் படம், நர்சி நாம்தேவிலிருந்து நாமதேவரின் படம், தேஹுவிலிருந்து துக்காராமின் படம், பைத்தானிலிருந்து ஏகநாதர் படம், நாசிக்கிலிருந்து நிவ்ருத்திநாதர் படம், முக்தைநகரில் இருந்து முக்தாபாய் படம், சாசுவத்திலிருந்து சோபன், சேகானில் இருந்து புனித கசானன் மகாராசா ஆகியோரின் படங்கள் எடுத்துச் செல்லப்படுகிறது. இந்த யாத்ரீகர்கள் வர்க்காரிகள் என்று குறிப்பிடப்படுகிறார்கள். அவர்கள் விட்டலருக்காக அர்ப்பணிக்கப்பட்ட புனித துக்காராம் மற்றும் புனித ஞானேசுவரரின் அபங்கங்களைப் பாடுகிறார்கள்.